زدلنمیش ناهییه‌ده بیر و بیر نئچه کاربونکول (چیبان) اولا بیلیر. عفونتنین گیریش قاپی‌سی یئرین‌ده آردیجیل اولاراق لکه، پاپولا، وئزیکولا، یارا اینکیشاف ائدیر. لکه‌لرین دیامئتری ۱-۳ مم، رنگی قیرمیزیمتیل-گؤیومتول اولور، آغریمیر، هشاراتین دیشله‌مه‌سین‌دن قالان ایزه بنزییر. بیر نئچه ساعت سونرا لکه دری سطحین‌دن، قاباران قیرمیزی-میس رنگ‌لی پاولایا چئوریلیر. یئرلی قاشینما و یان‌دیرما حیساسیّتی گۆج‌لنیر. ۱۲-۲۴ ساعت‌دان سونرا پاپولا ۲-۳ مم دیامئترلی، سئروزلو مایع ایله دولو سودورجوغا چئوریلیر، او، توندلشیر، قیرمیزی، بعضاً توندقیرمیزی-بنؤوشیی (pustula maligna) اولور. سودورجوق قاشینما زامانی و یا اؤز-اؤزونه پارتلاییر، دیوارلاری یاتیر، توند قهویی قارتماقلا اؤرتولموش یارا عمله گلیر. بیر سوتکادان سونرا یارانین دیامئتری ۱۵ مم-ا چاتیر. اونون مرکزی حیصّه سینین نکروزو نتیجه‌سین‌ده یارا برک آغری‌سیز قارا قارتماقلا اؤرتولموش اولور. قارتماغین اطرافی قیرمیزی رنگ‌لی ایلتیهاب یاستیغین‌دان عبارت اولور. قارتماق خاریجی گؤرونوشونه گؤره قیرمیزی فون‌دا کؤمور پارچاسینی خاتیرلادیر. نوخوشلوق آدی دا بورادان ( – کؤمور) گؤتورولموش‌دور. زده‌له‌نمه بوتؤولوک‌ده کاربونکول (چیبان) آدینی آلمیش‌دیر. کاربونکوللارین دیامئتری بیر نئچه میللیمئتردن ۱۰ سم-دک دییشیر.